Benito Mussolini (rodz. 29 lipca 1883 we Dovia di Predappio, um. 28 kwietnia 1945 we Giulino di Mezzegra) – italski polityker a dziynnikorz, s anfanga socyjalistyczny, niyskorzi głōwny założyciel a prziwōdca faszystowskigo ruchu. Prymier Italiji we rokach 1922-1943, we rokach 1943-1945 prziwōdca Italskij Socyjalnyj Republiki. Mioł udzioł - skiż swoi ekspansjonistycznyj polityki a sojuszu ze III Rajchym- we doprowadzyniu do II wojny światowyj. Uobalōny we 1943 roku, utrzimoł we swoi władzy ino pōłnocno tajla Italiji. We 1945 chycili go a niyskorzi rozstrzelali antyfaszystowske partyzanty.